tartuNLP/wikipedia-smugri-20251201 huggingface dataset:
Prisma (kauplus)

Prisma on hüpermarketite kett, mis kuulub Soome ettevõttele S-ryhmä. Ketti kuulub umbes 90 kauplust Soomes ja Eestis.
2017. aastani töötasid Prisma kauplused ka Lätis ja Leedus. Lisaks oli Venemaal 17 Prisma kauplust (kuus hüper- ja üksteist supermarketit Peterburis ja Leningradi oblastis), kuid 2022. aasta kevadel teatati nende kaupluste sulgemisest.
Eestisse tulid Prisma kauplused aastal 2000. 2024. aastaks oli Eestis kolmteist Prisma kauplust: seitse Tallinnas, kaks Tartus, üks Narvas, üks Raplas, üks Tiskres ja üks Maardus. Eestis haldab Prisma kauplusi AS Prisma Peremarket. Eestis töötab Prisma kauplustes ligi 1000 inimest. Prisma Peremarketi müügitulu oli 2024. aastal 205,9 miljonit eurot, mille juures jäädi 3,54 miljoni euroga puhaskahjumisse.
Jagdstaffel 35

Royal Bavarian Jagdstaffel 35 ehk Jagdstaffel 35 ehk Jasta 35 ("Baieri Jagdstaffel 35b") oli Esimese maailmasõja ajal tegutsenud militaarne Luftstreitkräfte hävituslennukite Jagdstaffeli üksus. 
See Baieri hävituslennukite eskadrill saavutas esimese maailmasõja ajal 44 õhuvõitu. Jagdstaffel 35 kaotused olid 6 õhulahingutes ja 4 lennuõnnetuses hukkunut, 9 lahingutegevuses ja 5 lennuõnnetuses haavatut ning kaks sõjavangi langenut. 
Jagdstaffel 35 moodustati FEA 6 treeningukeskuses 14. detsembril 1917 ja likvideeriti FEA 1 21. novembril 1918 Schleissheimis. 
Isikkoosseis.
Jagdstaffel 35 eskadrilli tuntud liikmed olid Rudolf Stark, Ludwig Hanstein, Fritz Anders ja Rudolf Heß.
Gren Eesti

Gren Eesti AS (varem "AS Fortum Eesti") on Eestis energiaettevõte, mille alla kuuluvad Tartu, Pärnu, Viljandi, Kohtla-Järve ja Jõhvi kaugküttevõrgud. Muu hulgas toodab ja müüb ettevõte elektri- ja soojusenergiat, samuti müüb maagaasi. 
Gren kontsern tegutseb lisaks Eestile ka Soomes, Rootsis, Lätis, Leedus ja Suurbritannias.
Ajalugu.
24. aprillil 2003 müüs Kotka Energy Holding enda osaluse Tartu kaugküttevõrgus Soome suurima energeetikaettevõtte Fortum tütarettevõttele Fortum Power and Heat Oy. Selle tulemusena kuulus AS Fortum Tartu aktsiatest 60% Fortum Power and Heat Oy-le ja 40% AS-le Giga. Ülejäänud 40-protsendilise osaluse soetas Fortum 2020. aastal.
AS Fortum Eesti, mille alla kuulus Pärnu kaugküttevõrk, asutati 2011. aastal. Ettevõtte põhiliseks tootmisüksuseks oli 2010. aasta lõpul valminud Pärnu Elektrijaam.
Fortum müüs 2021. aastal oma Baltimaade kaugkütteärid 800 miljoni euro eest Šveitsi investeerimisfirmale Partners Group. Seejärel võttis ettevõte uueks nimeks Gren.
2022. aasta lõpus osteti Viru Keemia Grupilt Kohtla-Järve, Ahtme, Sompa ja Jõhvi kaugküttevõrgud, mis tegutseb nüüd Gren Viru nime all.
2024. aastal ostis Gren Viljandis tegutseva Esro, mis nimetati ümber Gren Viljandiks.
Berdõtšiv

Berdõtšiv (ukraina keeles Бердичів, vene keeles Бердичев "Berditšev", poola keeles "Berdyczów", jidiši keeles בערדיטשעוו) on linn Ukrainas Žõtomõri oblastis.
Berdõtšiv on Žõtomõri oblastis elanike arvult teine linn ja üks viiest oblastilise alluvusega linnast. Linn on Berdõtšivi rajooni halduskeskus. Elanike arv on 2021. aasta seisuga 73 999. 2001. aastal oli elanike arv 87 575 ja 1989. aastal 91 629. Ukraina 2001. aasta rahvaloenduse andmetel oli Berdõtšivi elanikest ukrainlasi 84,8%, venelasi 9,5%, poolakaid 5,0% ja juute 0,5%.
Linna vaatamisväärsuste hulka kuuluvad muuhulgas 1739. aastast pärinev karmeliitide kindlustatud klooster ja 1826. aastast pärinev Püha Barbara kirik.
Berdõtšiv paikneb Ukraina peamise raudteevõrgustiku ristmikul. Maanteedest on kõige olulisem Žõtomõrist saabuv ja lõuna poole Rumeenia linna Iașisse kulgev Rahvusvahelise E-teede võrgu maantee E583 ning naaberrajoonidesse edelas suunduv maantee P31. Viie kilomeetri kaugusel linnast läänes asub lennuväli.
Berdõtšivis on sündinud kirjanik Joseph Conrad.
Ajalugu.
Asulakohta on esimest korda ürikutes mainitud 1545. aastal. Industrialiseerimisega arenes linn kiiresti. 19. sajandi keskel oli Berdõtšiv tänapäeva Ukraina territooriumil elanike arvu poolest viies linn. 
19. sajandil oli Berdõtšiv üks Ukraina ja Ida-Euroopa juutide tähtsamaid keskusi, mida kutsuti ka Volõõnia Jeruusalemmaks. 1863. aastal elas linnas 51 625 inimest, neist oli juute 46 149 (93%). 1897. aasta rahvaloenduse andmetel moodustasid juudid 78,0% Berdõtšivi elanikest.
Elaine Chao

Elaine Lan Chao (hiina keeles "趙小蘭"; sündinud 26. märtsil 1953 Taipeis Taiwani saarel) on hiina päritolu USA poliitik, kes kuulub Vabariikliku Partei ridadesse. Ta oli 31. jaanuarist 2017 11. jaanuarini 2021 Ameerika Ühendriikide transpordiminister. Aastatel 2001–2009 oli ta Ameerika Ühendriikide tööminister. Ta on esimene aasia päritolu naine, kes on saanud USA-s ministriks.
Ta sündis 1953. aastal Taipeis Taiwani saarel Mandri-Hiina põgenike tütrena. Aastal 1961 asus ta koos ema ja kahe õega elama USA-sse (isa tegi seda kolm aastat varem).
7. jaanuaril 2021, päev pärast Kapitooliumi ründamist, esitas ta tagasiastumisavalduse. See jõustus 11. jaanuaril 2021.
Isiklikku.
Ta on aastast 1993 abielus USA poliitiku Mitch McConnelliga.
Hotell Narva

Hotell Narva on hotell Narvas aadressil Aleksander Puškini tänav 6.
Rock and Roll Dreams Come Through

"Rock and Roll Dreams Come Through" on Jim Steinmani kirjutatud ja viisistatud laul (1981). 1993. aastal salvestas laulu ka Meat Loaf. Laul avaldati 1993 plaadi "" kolmanda singlina.
Laulu muusikavideo lavastas Michael Bay, kes juhatas ka laulude "I'd Do Anything for Love (But I Won't Do That)" ja "Objects in the Rear View Mirror May Appear Closer than They Are", muusikavideod. 
"Rock and Roll Dreams Come Through" muusikavideos esitab Meat Loaf ennustajat, kes lohutab hiljuti kodunt pagenud noorukit (teda esitab 
Angelina Jolie).
Vambola Velli-Vällik

Vambola Velli-Vällik (3. märts 1939 – 6. september 2022) oli eesti helirežissöör.
1959. aastast töötas ta Eesti NSV Tele- ja Raadiokomitees autojuhina, paari aasta pärast sai sealsamas helitehnikuks. 
1970. aastast töötas stuudios Eesti Telefilm helirežissöörina. Ta on olnud enam kui poolesaja filmi, sealhulgas komöödiafilmi "Noor pensionär" helirežissöör.
Eesti Kinoliidu liige 1982. aastast.
Arthur von Hunnius

Arthur Alexander Eduard Konstantin von Hunnius (17/29. aprill 1867 – jaanuar 1935) oli Habaja ja Saumetsa mõisnik.
Tema vanemad olid Karl Arthur Woldemar von Hunnius (1825–1893) ja Johanna Friederike Landesen (1830–1907). 31. jaanuaril/13. veebruaril 1905 immatrikuleeriti ta Eestimaa rüütelkonda. Arthur von Hunniuse vanaisa oli mudaravi avastanud Karl Abraham Hunnius.
Alates 4/16. juunist 1891 oli ta abielus Elisabeth von Lilienfeldiga, kaks poega (Arthur von Hunnius ja Hans von Hunnius) ja kaks tütart.
Nervous

"Nervous" on Iiri laulja-ja laulukirjutaja Gavin Jamesi esitatud laul ka albumi "Bitter Pill" singel. 
Remiks.
2016. aastal tegi Iiri muusikaprodutsent ja DJ Mark McCabe laulust oma remiksi, mis kannab pealkirja "Nervous (The Ooh Song) (Mark McCabe Remix)".
Ergart Männik

Ergart Männik (18. märts 1928 Oru vald, Läänemaa – 5. märts 2021) oli eesti maadlustreener.
1969. aastal lõpetas ta Tallinna Kaugõppekeskkooli.
Aastatel 1959–1984 töötas ta treenerina Haapsalu Laste ja Noorte Spordikoolis.
Tema õpilasi on Henn Põlluste, Valdur Pass, Valdek Kaurit, Olev Robam ja Rein Hamburg.
Jakob von Derfelden

Jakob Johann von Derfelden (juuli 1764 – 2/14. jaanuar 1829) oli Karja mõisnik ja Vene sõjaväelane (major).
Tema vanemad olid Kurna ja Jälgimäe mõisnik Detloff Johann von Derfelden (1721–1794) ja Hedwig Elisabeth Stael von Holstein (1736–1768). 
Ta abiellus Anna von Wartmanniga (1778–1848), viis poega ja kolm tütart.
1808. aastal ostis ta Otto Wilhelm von Derfeldenilt Karja mõisa ja müüs selle 1825. aastal Carl Jordanile. Ta immatrikuleeriti Saaremaa rüütelkonda.
Barbian

Barbian (itaalia: "Barbiano") on vald "(comune)" Lõuna-Tiroolis Põhja-Itaalias, paiknedes umbes 15 km Bolzanost kirdes.
2010. aasta 30. novembri seisuga elas seal 1601 inimest. 
Geograafia.
Valla pindala on 24,4 km².
Barbian külgneb järgmiste valdadega: Kastelruth, Lajen, Waidbruck, Ritten ja Villanders.
Frazioni.
Barbiani vallas on "frazioni" (alljaotused, peamiselt külad ja asundused) Kollmann (Colma), St. Gertraud (Santa Gertrude) ja Saubach.
Nimi.
Linna on esmamainitud aastal 994 kui "Parpian". Nimi tuleb arvatavasti ladina isikunimest "Barbius". Nime on tõendatud ka veneedi pealiskirjades Rooma ajast.
Kogukond.
Keeleline jaotus.
2011. aasta rahvaloenduse järgi kõneles 97,53% rahvastikust esimese keelena saksa keelt, 1,87% itaalia keelt ja 0,60% ladiini keelt.
Haapsalu vapimärk

Haapsalu vapimärk on Haapsalu linna teenetemärk, mida antakse füüsilistele isikutele Haapsalule osutatud eriliste teenete eest.
Vapimärgi annab üle linnavolikogu esimees reeglina Eesti Vabariigi aastapäeval.
Konotop

Konotop on oblastilise alluvusega linn Ukrainas Sumõ oblastis, Konotopi rajooni halduskeskus (ei kuulu ise rajooni koosseisu).
Ajalugu.
Kirjalikes allikates mainitakse asulat esimest korda 1634. aastal, linnaõigused sai 1648. aastal.
Konotop on tähtis raudteesõlm, linnas on masina-, ehitusmaterjali-, kerge- ja toiduainetööstuse ettevõtted.
Ukraina 2001. aasta rahvaloenduse andmetel oli Konotopi elanikest ukrainlasi 90,05%, venelasi 8,31%, valgevenelasi 0,38%, juute 0,24%, mustlasi 0,20%, armeenlasi 0,09%, asereid 0,05%, poolakaid 0,04% ja tatarlasi 0,04%.
Sõjategevus 2022. aastal.
2022. aasta 25. veebruaril okupeerisid linna Venemaa Relvajõud. Kontopi lähedal toimus 2022. aasta veebruari lõpus lahing, mille käigus Ukraina väed hävitasid Vene vägede kolonni.
Šostka

Šostka on linn Ukrainas Sumõ oblastis, Šostka rajooni halduskeskus. Šostka asub Sumõst umbes 145 km kirdes Desna lisajõe Šostka ääres.
Asula sai alguse 1739. aastal, linnaõigused anti Šostkale 1924. aastal.
Šostkas asub 1931. aastal rajatud tootmiskoondis "Svema", kus valmistatakse filmilinti.
Ukraina 2001. aasta rahvaloenduse andmetel oli Šostka elanikest ukrainlasi 86,74%, venelasi 9,19%, valgevenelasi 0,30%, juute 0,12% ja armeenlasi 0,11%.
Kivila tänav

Kivila tänav on tänav Tallinnas Lasnamäe linnaosas.
Tänav sai praeguse nime 19. juulil 1994. Aastatel 1981–1994 kandis tänav Eesti NSV riigitegelase ja majandusteadlase Arnold Veimeri auks nime "Arnold Veimeri tänav".
Kõrkja tee

Kõrkja tee on tänav Tallinnas Pirita linnaosas Pirita asumis.
Tänav sai nime 6. oktoobril 1953.
Rwanda lauljate loend

"Siin loetletakse Rwanda lauljaid."
Kätki tänav

Kätki tänav on tänav Tallinnas Haabersti linnaosas Õismäe asumis.
Kätki tänav sai nime 5. aprillil 1991. Tänav on saanud nime lähedal asuva Hälli tänava mõjul (kätki – 'häll').
Vietnami lauljate loend

"Siin loetletakse Vietnami lauljaid."
Fääri saarte lauljate loend

"Siin loetletakse Fääri saarte lauljaid."
Messerschmitt M23

Messerchmitt M 23 ehk BFW M.23 oli Saksamaa lennukikonstruktori Willy Messerschmitti loodud kahekohaline sport- ja õppelennuk, mida ehitati Baieri lennukitehases Bayerischen Flugzeugwerken. 
Messerchmitt M 23 loodi võistluslennuki Messerschmitt M 19-e baasil, selle suurendatud variandina. Tervenisti puitkonstruktsiooniga M-23-sid ehitati lennukiehitusettevõttes Bayerische Flugzeugwerke AG. M 23 esmalend toimus 1929. aastal. 
M on tuletatud Messeschmitt AG peakonstruktori Messerschmitti (26. juuni 1898 – 15. september 1978) nimest.
Lennuki tehnilised andmed.
M 23 b.
Saksamaa maa- ja lennuväe sõjaväelane, NSDAP asefüürer ja Hitleri erasekretär Rudolf Hess oli kirglik lennundushuviline. 
1930. aasta juulis annetas NSDAP ajaleht Rahvavaatleja ("Völkischer Beobachter") Rudolf Hessile väikelennuki. See kahekohaline monoplaan BFW (Bayerische Flugzeugwerke AG) M23b, registritunnus D-1920, tehasenumber 497, registreeriti Hessi nimele.
Juba mais 1931 omandas Hess veel ühe lennuki BFW M23c (konstruktor Willy Messerschmitt), registritunnusga D-1890.
Njurgun Bootur (ooper)

Njurgun Bootur (jakuudi keeles Ньургун Боотур; vene keeles Нюргун Боотур) on jakuudi ooper samanimelisest olongho tegelasest, jakuudi esimene rahvuslik ooper.
4-vaatuselise ooperi lõid 1947. aastal heliloojad Mark Žirkov ja Genrihh Letinski varem etendunud muusikalise draamalavastuse "Djurulujar Njurgun Bootur" ("Дьурулуйар Ньургун Боотур", 'Tarmukas Njurgun Bootur') põhjal (lavale toodi 1940. aastal samanimelise olongho ainetel). 
Muusikalise ja folkloorse alusmaterjali ooperile esitas olonghode pajataja Ustin Nohsorov. Ooperi libreto kirjutas Suorun Omolloon. Ooperi sünnile aitas konsultandina kaasa rahvalaulik Sergei Zverev.
Vassili Filippov

Vassili Vassiljevitš Filippov (jakuudi keeles Василий Васильевич Филиппов; 1. aprill 1951 Gornõi uluss Jakuudi ANSV – 31. mai 2022) oli jakuudi rahvusest Sahha tehnikateadlane ja poliitik, Venemaa Teaduste Akadeemia korrespondentliige.
Ta oli eriteadlane ekstreemsetes tingimustes ekspluateeritavate konstruktsioonide ja ehitiste püsivuse alal. 
Ta oli Sahha (Jakuutia) Vabariigi Teaduste Akadeemia president (1994–2001 ja 2003–2008) ning Jakutski Riikliku Ülikooli rektor (1991–1998). Aastatel 1998–2003 oli ta Sahha (Jakuutia) Vabariigi Riigikogu (Il Tümene) Vabariigi Koja esimees. Il Tümene II ja III koosseisu rahvasaadik (1998–2008).
Haridus ja töökäik.
Filippov lõpetas 1973. aastal Kuibõševi-nimelise Moskva Ehitusinseneride Instituudi tööstus- ja tsiviilehituse teaduskonna ehitusinseneri kutsega. 1977. aastal lõpetas ta samas aspirantuuri. 1978. aastal kaitses ta kandidaadiväitekirja "Сопротивляемость сталей хрупкому разрушению в строительных конструкциях, эксплуатирующихся в агрессивных среда".
1991. aastal kaitses ta tehnikadoktori kraadi väitekirjaga "Работоспособность металлических конструкций производственных зданий с геометрическими несовершенствами и коррозионными повреждениями (на примере объектов, эксплуатирующихся в Якутской АССР)".
1992. aastal anti talle professori kutse.
Ta töötas aastatel 1973–1998 Jakutski Riikliku Ülikoolis (rektorina 1991–1998), aastatel 1998–2003 Sahha parlamendis vabariigi koja esimehena, 2003–2008 Sahha teaduste akadeemias presidendina ja 2008–2011 Širšovi-nimelises Venemaa Teaduste Akadeemia Okeanoloogia Instituudis teadusdirektorina. 2012. aastast on ta energeetikakompanii Federalnaja Setevaja Kompanija juhatuse esimehe nõunik.
Aleksander Pergament

Aleksander Pergament (vene keeles Александр Викторович Пергамент; 18. juuni 1906 Peterburi – 1969 Leningrad) oli juudi rahvusest Vene lavastaja.
Aastatel 1934–1956 oli ta Punalipulise Balti Mere Laevastiku teatri kunstiline juht. 1956–1958 oli ta Leninliku Komsomoli nimelise Leningradi Riikliku Teatri pealavastaja ja 1958–1961 Petroskoi teatri pealavastaja. 
1961. aastast oli ta Leningradi Kultuuriinstituudi dotsent ja lavastuskateedri juhataja.
Isiklikku.
Tema abikaasa oli näitleja Jevgenija Tserebilko (1913–1985).
Ta on maetud Peterburi Bogoslovskoje kalmistule.
Bangladeshi lauljate loend

"Siin loetletakse Bangladeshi lauljaid."
Say It Isn't So (Gareth Gatesi laul)

"Say It Isn't So" on inglise poplaulja Gareth Gatesi laul. Laulu autorid on David Krueger, Per Magnusson ja Jörgen Elofsson.
"Say It Isn't So" singel tema teiselt stuudioalbumilt "Go Your Own Way" anti välja 8. detsembril 2003. Muusikavideo filmiti Lõuna-Aafrikas.
Notseebo

Notseebo tuleneb ladinakeelsest sõnast "nocere" – kahju tekitama. Termini võttis esimesena kasutusele Walter Kennedy aastal 1961, vastandiks terminile platseebo. 
Notseeboefekt on vastand platseeboefektile ja tähistab nähtust, kus patsient või katsealune tunnetab kahjulikku mõju toimeta või vähese toimega ravimil, platseeboravimi kahjulikke nähtusid. Mõlemad, platseebo- ja notseeboefekt on psühhogeensed, kuid suudavad luua mõõdetavaid muutuseid nii kehas kui ajus. Ühes artiklis, kus vaadeldi 31 uurimust notseeboefekti kohta, leiti, et notseebosümptomiteks võivad olla näiteks uimasus, kõhuvalu, sügelused, depressioon, uneprobleemid, söögiisu kaotus, seksuaalsuse kadu ja hüpotensioon (madal vererõhk).
Henri Kontinen

Henri Kontinen (sündinud 19. juunil 1990) on Soome tennisist.
Korosten

Korosten on linn Ukrainas Žõtomõri oblastis. Korosten asub Uži jõe ääres, Žõtomõrist ligikaudu 78 km põhjas.
Korosten on raudteesõlm ja tööstuskeskus.
Asulat on esmamainitud 945. aastal. Linna ajalooline nimi oli Iskorosten. 1240. aastal hävitasid mongolid linna. 1370. aastast oli Iskorosten Leedu suurvürstiriigi ja hiljem Rzeczpospolita võimu all. Magdeburgi linnaõigused sai Iskorosten 1589. aastal. 
Poola kolmanda jagamise tulemusel sattus Iskorosten 1793. aastal Venemaa Keisririigi koosseisu. 1917. aastal nimetati Iskorosten ümber Korosteniks. Uuesti sai Korosten linnaõigused 1926. aastal.
Eesti Lasteuuringute Võrgustik

Eesti Lasteuuringute Võrgustik (ELAV) on uurijate võrgustik, kes tegelevad lastel kasutatavate ravimite, nende mõju ja annustamise uurimisega. Võrgustikku kuuluvad pediaatrid, lasteõed, proviisorid, keemikud ja matemaatikud. Eesmärk on teha kliinilisi uuringuid lastel, järgides eetika printsiipe ja head kliinilist tava, ning suhelda rahvusvaheliste võrgustikega.
Hans Fleig

Hans August Fleig (4. november 1916 Basel – 19. veebruar 1988) oli Šveitsi ajakirjanik. 
Ta õppis Baseli, Fribourgi ja Londoni ülikoolides. Ta kaitses 1942. aastal Baseli Ülikooli filosoofia-ajalooteaduskonnas doktorikraadi.
Aastatel 1948–1950 oli ta Zürichi päevalehe Tat korrespondent Londonis, alates 1951. aastast oli ta sama ajalehe välistoimetaja. Ta oli alates 1961. aastast nädalalehe Zürcher Woche välistoimetaja. Ta kirjutas ka teistele väljaannetele ning oli tegev Šveitsi ja Lääne-Saksamaa raadios ja televisioonis.
Ta oli aastatel 1954–1961 tuntud kui Šveitsi ringhäälingu ekspert Nõukogude Liidu alal (saksa keeles "Russland-Kommentator"). Ta oli esimesi ajakirjanikke, kes hakkas tutvustama Eesti ajalugu ja tollast hetkeolukorda televisioonis ja raadios nii Šveitsis kui ka Lääne-Saksamaal. 
Isiklikku.
Tema abikaasa oli alates 1948. aastast väliseesti tegelane Šveitsis Õie Fleig-Tamm.
Hans on koos abikaasa Õiega maetud Luganosse Šveitsis.
Wilhelm Stör

Wilhelm "Willi" Stör ka Willi Stoer (10. mai 1893 – 12. detsember 1977) oli Esimeses maailmasõjas Saksamaa lennuväes õhulahingutes võidelnud hävituslendur (lennuäss), 1935. aastast Messerschmitti tehase peakatselendur ja vigurlendur. 
Störi arvele on kirjutatud 5 võitu õhulahingutes
Pärast Esimest maailmasõda viidi Stör üle Luftstreitkräfte ridadesse, kus temast sai jahieskadrilli (Jagdstaffel 68) hävituslendur. Esimese ja Teise maailmasõja vahelisel ajal oli Stör katselendur ja lennuinstruktor. Ta oli Saksa Liinilendurite kooli ("Deutsche Verkehrsfliegerschule") piloot ning kuulus 1930. aastatel Saksamaa vigurlennupilootide eliiti.
1935. ja 1936. aastal tuli Stör lennukil Messerschmitt M35 Saksamaa meistriks vigurlennuvõistlustel.
1935. aastast oli Stör Messerschmitti Augsburgi tehase katselendur.
Saksamaa maa- ja lennuväe sõjaväelasel, NSDAP juhi asetäitjal ja Hitleri erasekretäril Rudolf Hessil oli kirglik huvi lennunduse vastu ja mitmed plaanid, mille täitumiseks oleks ta vajanud kindlat tüüpi lennukit ja lennuoskusi, kuid Adolf Hitler oli tal keelanud lennukiga lennata. Mitmed lennukitehased keeldusid talle lennukit andmast, mispeale pöördus Hess oma vana sõbra Willy Messerschmitti poole Augsburgis. Juba oktoobris alustas Hess treeninglende ´Messerschmitt Bf-110-l, tema lennuinstruktoriks sai tol ajal tehase peakatselendurina töötanud Wilhelm Stör.
Mais 1941 sai Stör käsu toimetada kaks hävituslennukit Bf 109 Kanagawa Kawasakisse Jaapanis ja tema asemel asus Hessi õpetama Helmut Kaden. 
Pärast interneerimist Jaapanis, pöördus W. Stör 1947. aastal Saksamaale tagasi. Ta töötas lennuõpetajana, põhitööks oli siiski autode müümine Augsburgis. Saksamaa Lennuklubi austas W. Störi kõrgeima austusmärgi – Dädalus medaliga. W. Stör oli mõni aeg vanim Saksa piloot.
Zedd

Anton Igorevitš Zaslavski (vene keeles: Антон Игоревич Заславский; sündinud 2. septembril 1989), esinejanimega Zedd, on vene-saksa produtsent, DJ, muusik, multiinstrumentalist ja laulukirjutaja. 
Zedd on enamasti "electro house"'i stiili produtsent ja esitaja, kuid ta on oma muusikat rikastanud elementidega stiilidest nagu "progressive house", "dubstep" ja klassikaline muusika. Zedd kasvas üles ning alustas karjääri Kaiserslauternis Saksamaal.
Ulpan

Ulpan (heebrea keeles אולפן) on õppekeskus, kus Iisraeli elama saabuvatele juudi immigrantidele õpetatakse heebrea keelt.
Esimene ulpan avati Iisraelis 1949. aastal. Tänapäeval on Iisraelis 220 ulpani.
Phil Mahre

Phillip Ferdinand Mahre (sündinud 10. mail 1957 Yakimas) on USA endine mäesuusataja, olümpiavõitja ja maailmameister.
Ta võitis slaalomis olümpiamängude kuldmedali 1984. aastal Sarajevos ja hõbemedali 1980. aastal Lake Placidis. 
Aastatel 1981, 1982 ja 1983 võitis ta mäesuusatamise maailma üldkarika. Kokku võitis ta 27 maailma karika etappi.
Tema kaksikvend Steve Mahre on samuti endine mäesuusataja, kes võitis 1984. aasta taliolümpiamängudel Sarajevos venna järel hõbemedali.
Phil Mahre kirjutas kahasse vennaga raamatu "No Hill Too Fast", mis ilmus 1985. aastal.
William Hyde Wollaston

William Hyde Wollaston (6. august 1766 – 22. detsember 1828) oli inglise keemik ja füüsik, kuulus Kuninglikku Seltsi ja oli selle president 1820. aastal.
Ta avastas 1803. aastal pallaadiumi ja 1804. aastal roodiumi. Aastal 1802 avastas ta Päikese spektris tumedad neeldumisjooned, mis said nime küll hilisema teadlase Joseph Fraunhoferi järgi, kes uuris ja kirjeldas jooni põhjalikumalt (Fraunhoferi jooned).
Get Low (Zeddi ja Liam Payne'i laul)

"Get Low" on vene-saksa päritolu DJ Zeddi ning inglise laulja ja laulukirjutaja Liam Payne'i laul. Laulu autorid on Charles Hinshaw, Zedd, Tristan Landymore ja Fabienne Holloway. 
"Get Low" tegi 6. juulil 2017 kättesaadavaks Interscope Records.
Klausen (Lõuna-Tirool)

Klausen (itaalia: "Chiusa"; ladiini: "Tluses" või "Tlüses") on vald "(comune)" Lõuna-Tiroolis Põhja-Itaalias, paiknedes umbes 20 km Bolzanost kirdes.
2010. aasta 30. novembri seisuga elas seal 5144 inimest. 
Geograafia.
Valla pindala on 51,4 km².
Klausen külgneb järgmiste valdadega: [Feldthurns]], Lajen, Sarntal, Vahrn, Villanders ja Villnöß.
Frazioni.
Klauseni vallas on "frazioni" (alljaotused, peamiselt külad ja asundused) Gufidaun (Gudon), Latzfons (Lazfons) ja Verdings (Verdignes).
Kogukond.
Keeleline jaotus.
2011. aasta rahvaloenduse järgi kõneles 91,30% rahvastikust esimese keelena saksa keelt, 7,88% itaalia keelt ja 0,81% ladiini keelt.
Villnöß

Villnöß (itaalia: "Funes"; ladiini: "Funès") on vald "(comune)" Lõuna-Tiroolis Põhja-Itaalias, paiknedes umbes 30 km Bolzanost kirdes.
2010. aasta 30. novembri seisuga elas seal 2552 inimest.
Geograafia.
Valla pindala on 81,2 km².
Villnößi vallas on "frazioni" (alljaotused, peamiselt külad ja asundused) Koll (Colle), St. Jakob (San Giacomo), St. Magdalena (Santa Maddalena), St. Peter (San Pietro), St. Valentin (San Valentino) ja Teis (Tiso).
Villnöß külgneb järgmiste valdadega: Brixen, Klausen, Lajen, Urtijëi, San Martin de Tor, Santa Cristina Gherdëina ja Feldthurns.
Kogukond.
Keeleline jaotus.
2011. aasta rahvaloenduse järgi kõneles 97,69% rahvastikust esimese keelena saksa keelt, 1,99% itaalia keelt ja 0,32% ladiini keelt.
Steve Mahre

Steven Irving Mahre (sündinud 10. mail 1957 Yakimas) on USA endine mäesuusataja, maailmameister.
Ta võitis 1984. aasta taliolümpiamängudel Sarajevos slaalomis venna järel hõbemedali. Maailmameistrivõistlustel võitis ta 1982. aastal Schladmingis suurslaalomis kuldmedali.
Tema kaksikvend Phil Mahre on samuti endine mäesuusataja, kes on tulnud olümpiavõitjaks ja maailmameistriks.
Steve Mahre kirjutas kahasse vennaga raamatu "No Hill Too Fast", mis ilmus 1985. aastal.
Stay (Zeddi ja Alessia Cara laul)

"Stay" on vene-saksa päritolu DJ Zeddi
ja Kanada laulja Alessia Cara laul. Laulu autorid on Linus Wiklund, Sarah Aarons,
Anders Frøen, Alessia Caracciolo, Anton Zaslavski ja Jonnali Parmenius. 
"Stay" singli tegi allalaaditavaks 23. veebruaril 2017 Interscope Records. 
"Stay" ametlik muusikavideo avaldati YouTube'is 18. aprillil 2017.
Lajen

Lajen (itaalia: "Laion") on vald "(comune)" Lõuna-Tiroolis Põhja-Itaalias, paiknedes umbes 20 km Bolzanost kirdes.
Geograafia.
2010. aasta 30. novembri seisuga elas seal 2610 inimest.
Valla pindala on 37 km².
Lajen külgneb järgmiste valdadega: Barbian, Kastelruth, Klausen, Urtijëi, Villanders, Villnöß ja Waidbruck.
Frazioni.
Lajeni vallas on "frazioni" (alljaotused, peamiselt külad ja asundused) Albions, Freins (Fraina), Ried (Novale), St. Peter (San Pietro), Tanirz (Tanurza) ja Tschöfas (Ceves).
Kogukond.
Keeleline jaotus.
2011. aasta rahvaloenduse järgi kõneles 89,93% rahvastikust esimese keelena saksa keelt, 3,93% itaalia keelt ja 6,14% ladiini keelt.
Lüsen

Lüsen (itaalia: "Luson") on vald "(comune)" Lõuna-Tiroolis, paiknedes umbes 40 km Bolzanost kirdes. Valla pindala on 74,2 km².
2010. aasta 30. novembri seisuga elas seal 1543 inimest. 2011. aasta rahvaloenduse järgi kõneles 97,77% rahvastikust esimese keelena saksa keelt, 1,39% itaalia keelt ja 0,83% ladiini keelt.
Lüsen (Luson) külgneb järgmiste valdadega: Brixen, Mareo, Natz-Schabs, Rodeneck, St. Lorenzen ja San Martin de Tor.
Vallas on järgmised "frazione"'d (alljaotused, peamiselt külad ja asundused): Berg (Monte), Petschied (Pezzè), Rungg (Ronco) ja Flitt (Valletta).
Joseph von Fraunhofer

Joseph Ritter von Fraunhofer (6. märts 1787 – 7. juuni 1826), oli saksa füüsik ja optikainstrumentide valmistaja. Teda peetakse teaduslikule teleskoobiehitusele alusepanijaks. Tema uuringud lõid aluse spektroskoopiale, ta uuris difraktsiooni, vaatles Päikese ja esimesena maailmas teiste tähtede spektrit, arendades astronoomiat. Tema leiutatud akromaatilised läätsed on amatöörastronoomias kasutusel tänapäevani.
Joseph Fraunhofer sündis vaese klaasimeistri peres ja jäi 11-aastaselt orvuks. Ta anti ühte Müncheni peeglilihvimistöökotta õpipoisiks. 1801. aastal juhtus õnnetus, töökoda varises kokku. Rusude alt päästeti noor Fraunhofer. Päästetöödes osales kuurvürst Maximilian IV, kes kinkis imekombel pääsenud noormehele 18 tukatit, mille eest Fraunhofer ostis klaasilihvimismasina. Ta jäi silma ka ettevõtja Joseph v. Utzschneiderile, kes toetas tema haridusteed. 1806 võeti Fraunhofer optikuna tööle Utzschneideri, Reichenbachi ja Liebherri matemaatika ja peenmehaanika instituuti, kus valmistati astronoomia ja geodeesia instrumente.
Optikatöökojad viidi 1807 üle Müncheni lähistele endisse Benediktbeuerni kloostrisse.
1814. aastal taasavastas Fraunhofer inglise teadlase Wollastoni poolt 1802. aastal juba avastatud neeldumisjooned Päikese spektris. Ta valmistas spektrograafi ja uuris ning kirjeldas suure täpsusega selle abil nähtut, leides, et Päikese spekter pole pidev. Spektris avastas teadlane 574 tumedat joont. Neid neeldumisjooni nimetatakse Fraunhoferi joonteks. Kuigi Fraunhofer ei suutnud seletada nende joonte tekke põhjust, kasutas ta neid eri klaasisortide murdumisnäitajate uurimiseks ja võrdlemiseks, mis võimaldas hakata tegema senisest paremaid läätsi.
1819 viidi optikainstituut üle Münchenisse, klaasikoda jäi Benediktbeuernisse. Fraunhofer võeti 1821 Baieri Teaduste Akadeemia erakorraliseks (puuduliku hariduse tõttu) liikmeks. 1823 sai temast täisliige ja füüsikakabineti juhataja. 1826 suri ta kopsutuberkuloosi.
Fraunhoferi suurim saavutus olid tema akromaatilised läätsed, mis ületasid tublisti oma omadustelt varasemaid. Münchenis asus ta katsetama ka teleskoobiehitust, et uut tüüpi läätsedest maksimaalselt kasu oleks. Fraunhoferi esimese suure teleskoobi (fookuskaugus 4,33 m, objektiivi läbimõõt 244 mm), nn Suure Fraunhoferi refraktori sai 1824. aastal Struve tellimusel Tartu tähetorn. Teleskoobil oli ekvatoriaalne monteering, täpne kellamehhanism ja tol ajal maailma suurim akromaatobjektiiv, lisaseadmena saatis Fraunhofer Struvele mikromeetri. Sarnane teleskoop valmis 1829 (juba pärast Fraunhoferi surma) Berliini observatooriumi tarvis, samuti heliomeeter Königsbergi observatooriumile.
Lembitu Varblane

Lembitu Varblane (13. august 1923 Meelva, Läänemaa – 13. märts 2013 Haapsalu) oli eesti õpetaja ja koolijuht.
Ta lõpetas 1943. aastal Lihula Gümnaasiumi ja pärast Teist maailmasõda kaugõppes Tallinna Õpetajate Instituudi ja Tartu Riikliku Ülikooli geograafiateaduskonna.
Alates 1943. aasta oktoobrist kuni 1944. aasta septembrini teenis Soome mereväes. Eestisse naasmise järel mobiliseeriti Punaarmeesse.
Töötas õpetajana Matsalu koolis, hiljem oli Taebla Kooli direktor, Haapsalu haridusosakonna juhataja ja Haapsalu 8-klassilise Kooli direktor.
Ta on maetud Haapsalu Metsakalmistule.
Kadri Pettai

Kadri Pettai (sündinud 1. detsembril 1972) on eesti kirjanik ja tõlkija.
Kirjanduslik tegevus.
Kadri Pettai luuletekste on ilmunud kogumikus "Lemberaamat", tema näidendeid on lavastatud harrastusteatrites.
Yuriko Koike

Yuriko Koike (jaapani keeles 小池 百合子 "Koike Yuriko"; sündinud 15. juulil 1952 Ashiyas) on Jaapani poliitik. Ta on 2. augustist 2016 Tokyo kuberner. Ta oli aastatel 2005–2009 Jaapani parlamendi alamkoja liige. Ta on olnud ka minister.
Ta sündis aastal 1952 Ashiyas Hyōgo prefektuuris.
Karl Heinz Pintsch

 
Karl Heinz Pintsch (ka Karl-Heinz Pintsch ja Karlheinz Pintsch; (3. juuni 1909 – ?) oli Kolmanda Reichi sõjaväelane "Sturmbannführer"'i auastmes ja NSDAP asefüüreri ja Hitleri erasekretäri Rudolf Heßi vanemadjutant.
Pintschil oli kommertskooliharidus.
NSDAP-sse astus ta kahel korral, 1925. (nr oli 24400) ja 1928. aastal.
Heßi adjutant.
Rudolf Heßi vanemadjutant oli leitnant Pintsch alates 1934. aastast.
Heßi Šotimaa-lend (1941).
1940. aasta oktoobrist alustas Hess treeninglende, enamasti laupäevahommikuti, Bf110-l Messershmitti tehase peakatselenduri Wilhelm Störi käe all. Tema saatjaks oli vanemadjutant Pintsch.
Hess andis kaks pitseeritud kirja Pintschi kätte juba jaanuaris 1941, kui Bf110-t lennuks ette valmistati. Üks pitseeritud ümbrik oli adresseeritud Pintschile ja teine Adolf Hitlerile. Pintsch sai käsu avada oma kiri siis, kui Hess pole nelja tunni möödudes tagasi jõudnud.
Laupäeval, 10. mail 1941, enne kui Ilse Hess jõudis Rudolfile lisaküsimusi esitada, jättis Hess temaga kiiresti hüvasti ja lahkus ametiautoga Mercedes-Benz koos Karlheinzi, isikliku käskjala Josef Palzeri ja ihukaitsja Franz Lutziga. Nad suundusid Haunstetteni lennuväljale.
Jeames Leasori sõnade kohaselt intervjueeris tema Pintschi enne viimase raamatu ilmumist Rudolf Hessist 1962. aastal, läinud Hess koos Pintschiga Kadeni ametiruumidesse, kus Hess tegi ühe telefonikõne – Pintsch ootas.
11. mail viinud Pintsch Hitlerile adresseeritud kirja Berghofi. Albert Speer, kes juhtus läheduses olema, meenutas, et Hitler möirgas pärast kirja lugemist Martin Bormanni järele.
Pintschi sõnutsi võtnud Hitler teate vastu rahulikult ja olla Hessi lennuasja juba varem pühendatud olnud.
1941. aasta mais pärast Heßi Šotimaa-lendu Messerschmitt Bf 110E-2/N-ga (raadiokood VJ+0Q, tehasenumber 3869) Augsburgist Šotimaale, arreteeriti Pintsch kui väidetav kaasteadja ning saadeti karistusüksusesse.
Hiljem on Pintsch väljendnud kahetsust selle üle, et abistades Hessi tema lennu ettevalmistustes tunneb ta ennast süüdi, et andis Hessile erisaabaste asemel paari karusnahaga vooderdatud lendurisaapaid, mis võisid tal langevarjuga maandumisel põhjustada hüppeliigesevigastuse.
Nõukogude sõjavangina.
1945. aastal võtsid Nõukogude sõjaväelased Pintschi vangi ja vabastasid 1955. aastal.
2010. aastal avastasid ajaloolased Moskvas Pintschi 1948. aastal kirjutatud 28-leheküljelise märkmiku, mille kohaselt olla Hitler veendunud olnud, et "leping englismannidega" võiks edukas olla.
Teda piinati. Piinamiste käigus murti tal käed, nii et ta ei olnud võimeline enam nuga ega kahvlit käes hoidma.
Nikolai Neustrojev

Nikolai Denissovitš Neustrojev (jakuudi keeles Николай Денисович Неустроев; 15. detsember (vkj 3. detsember) 1895 Bajagaidanski uluss, Jakuudi oblast – 21. juuli 1929 Jakutsk) oli jakuudi kirjanik (näitekirjanik ja prosaist), jakuudi kirjanduse rajajaid.
Ta õppis aastatel 1910–1913 neljaklassilises Jakutski linnakoolis. Samal ajal õppisid seal Platon Sleptsov ja Maksim Ammossov. Neustrojev huvitus kirjandusest ja teatrist. 1916. aastal tõlkis ta koos Sleptsoviga jakuudi keelde Nikolai Gogoli komöödia "Revident".
1919. aastal võttis ta osa Nõukogude võimu kehtestamisest Jakuutias – ta kuulus naslegi revolutsioonikomitee koosseisu. Aastatel 1922–1924 töötas ta kooliõpetajana. 1925. aastal oli ta IV Jakuudi Nõukogude Kongressi delegaat. 1925–1926 töötas ta ajakirja toimetuses.
1927. aastal asus ta õppima Brjussovi-nimelisse Moskva kirjandusinstituuti, kuid tervislikel põhjustel jättis õpingud pooleli. Neustrojev suri Jakutskis 1929. aastal.
Kirjanduslik tegevus.
1915. aastal avaldati ajakirjas Sibirskije ogni ("Сибирские огни") Neustrojevi esimene jutustus "Dikaja žizn" ("Дикая жизнь"), mis oli kirjutatud vene keeles. Neustrojev oli esimene jakuudi näitekirjanik, kes viljeles komöödiažanrit. Tema näidend "Куһаҕан тыын" ('Kuri vaim') esietendus 17. oktoobril 1925. Seda kuupäeva loetakse Jakuudi rahvusteatri sünniajaks. 
1926. aastal ilmus Neustrojevi esimene raamat "Sahha komedijalara" ("Саха комедиялара", 'Jakuudi komöödiad').
Tema kirjanduspärandit on uurinud teiste seas ajaloodoktor Georgi Bašarin.
Tarsina Alango

Tarsina Alango (sünninimi Tarsina Schütz, 1936. aastast Tarsina Sütiste, aastatel 1948–1956 Tarsina Vilba; 12. aprill 1923 Tartu – 8. august 2010) oli eesti pianist ja muusikapedagoog.
1936. aastast õppis ta klaveri eriala Tallinna konservatooriumis Sigrid Antropoff-Hörschelmanni ja Theodor Lemba juhendamisel. 1944. aastal lõpetas konservatooriumi klaveri erialal Artur Lemba klassis. 
Aastatel 1944–1976 oli ta Tallinna Riikliku Konservatooriumi kontsertmeister, 1968–1971 ka kontsertmeistriklassi õppejõud. Aastatel 1976–2001 oli ta Tallinna Muusikakooli kontsertmeistriklassi õpetaja.
Isiklikku.
Tema abikaasa oli laulja ja laulupedagoog Raimond Alango.
Kreeka lauljate loend

Alljärgnevas on toodud Kreeka muusikat esitavate kreeka lauljate mittetäielik loend.
Z.
&lt;br&gt;
συνθ. = συνθέτης - helilooja/laulutegija.&lt;br&gt;
στιχ. = στιχουργος - laulusõnade autor.&lt;br&gt;
Maksim Vitorgan

 
Maksim Emmanuilovitš Vitorgan (vene keeles Максим Эммануилович Виторган; sündinud 10. septembril 1972 Moskvas) on Venemaa näitleja (teatri- ja filminäitleja).
Ta lõpetas 1993. aastal Moskvas GITIS-e. Ta töötas näitlejana aastatel 1993–1999 Moskva Noorsooteatris ja 1999–2001 Lenkomis. 2001. aastal võttis Oleg Tabakov ta Tšehhovi-nimelise Moskva Kunstiteatri näitlejaks.
Ta on tegutsenud telesaadete lavastajana ja telesaatejuhina, samuti osa võtnud mitmest tõsielusarjast. Filmis hakkas ta sagedamini mängima 2000. aastatel. Kokku on ta mänginud enam kui 60 mängufilmis.
Isiklikku.
Maksim Vitorgan on pärit näitlejate perekonnast. Nii isa Emmanuil Vitorgan kui ka ema Alla Balter (suri 2000. aastal) on pälvinud Venemaa rahvakunstniku aunimetuse. Rahvakunstnik on ka Maksimi nõbu dirigent Mark Gorenštein.
Maksim Vitorgani esimesest abielust näitleja Viktorija Verbergiga on tal tütar Polina (sündinud 1996) ja poeg Daniil (2000). Kolmandast abielust ajakirjanik ja telesaatejuht Ksenija Sobtšakiga on tal poeg Platon (sündinud 2016).
Tušš (muusika)

Tušš on lühike fanfaarne instrumentaalmuusikapala, mida mängitakse tervituseks pidulikul austamis- või õnnitlustalitlusel.
Tööviljakus

Tööviljakus (ka töö tõhusus, tootlikkus) väljendab mingis ajaühikus valmistatud toodangu hulga ja kulu suhet. Käitise tööviljakust arvutatakse ühe töölise tööpäeva või töötunni kohta valmistatud toodangu põhjal.
Unique Hotels

Unique Hotels on Eesti hotellikett. Ketti kuuluvad hotellid, mis asuvad ajaloolistes renoveeritud hoonetes.
Hotelliketti kuulub neli hotelli:
Kreutzwald Hotel Tallinn

Kreutzwald Hotel Tallinn on Tallinnas aadressil Endla tänav 23 asuv neljatärnihotell. 
Hotell kuulub hotelliketti Unique Hotels.
Skin (Rag'n'Bone Mani laul)

"Skin" on briti laulja ja laulukirjutaja Rag'n'Bone Mani esitatud ja (kaasautorina) loodud laul. 
Laulu autorid on Rory Graham, Jonny Coffer, Jamie Scott, Mike Needle ja Dan Bryer. "Skini" tegi allalaaditava muusikafailina kättesaadavaks 26. jaanuaril 2017 Columbia Records. "Skin" on Rag'n'Bone Mani debüütstuudioalbumi "Human" kolmas singel.
Von Stackelberg Hotel Tallinn

Von Stackelberg Hotel Tallinn on Tallinnas aadressil Toompuiestee 23 asuv neljatärnihotell. Hotell kuulub hotelliketti Unique Hotels.
Hotell asub 1874. aastal baltisaksa paruni Theophil von Stackelbergi linnaresidentsiks ehitatud hoones, mis restaureeriti aastal 2015. Hoones on varem tegutsenud TTÜ Eesti Energeetika Instituut.
Ülemiste jalakäijate sild

Ülemiste jalakäijate sild on Tallinnas Suur-Sõjamäe tänava ja Peterburi tee vahel. Sild kuulub Eesti Raudteele.
Archibald Cronin

Archibald Joseph Cronin (19. juuli 1896 Cardross – 6. jaanuar 1981 Montreux) oli Šoti kirjanik ja arst.
Ta sündis aastal 1896 Cardrossis Šotimaal.
Tema loomingust on tuntumad olustikulised ja ühiskonnakriitilised romaanid "Tsitadell" ja "Hispaania aednik" ning näidend "Jupiter naerab".
Paldiski maantee raudteeviadukt

Paldiski maantee raudteeviadukt on Tallinnas Paldiski maanteel asuv viadukt. 
Algselt 1870. aastal avatud Tallinna-Peterburi-Paldiski laiarööpmeline raudtee kulges linna territooriumil suure ringiga ümber toona hoonestatud alade. Alates 19. sajandi lõpust, kui ka teisel pool Tallinna-Peterburi raudteeliini kujunes linnaelanike arvu kasvu tõttu Pelgulinnas senisest tihedam asustus, muutus aga üha aktuaalsemaks raudteed ületava liiklusvoo suunamise ja korraldamise probleem. Paldiski maanteel tekkis rongi möödumist oodates tõkkepuu taha tihti pea kilomeetripikkune mootor- ja hobusõidukite voor.
Uue raudteetammi ja Paldiski maantee viadukti projekteerisid insener Ferdinand Adoff ja tehnik A. Prikk 1925. aastal. Raudtee tõsteti lõigus Pärnu maanteest kuni Balti jaamani kõrgele muldkehale, nn teetammile ja selle alt plaaniti läbi juhtida kõik kesklinna ja raudteetaguseid eeslinnu ühendavad tänavad. Paldiski maantee viadukti kummagi sildeava alla oli ette nähtud 5,45 m laiune sõidutee ja 2 m laiune kõnnitee.
Viadukt valati monoliit-raudbetoonist. Vundamendid toetuvad toona Eestis veel üsna uudsetele Straussi vaiadele. Ehituse teostas inseneri- ja ehitusbüroo Ipsberg &amp; Rossmann. Esialgu ehitati 1926. aastal valmis üks pool viaduktist kahe rööpmega (Tallinna–Pääsküla rongiliinile), kolmanda rööpme osa (Tallinna-Tapa-Peterburi raudteeliinile) valmis 1928, lõplikult avati viadukt 4. jaanuaril 1929.
Koos Paldiski maantee viaduktiga kavandati ja ehitati ka Rohu tänava viadukt.
Viadukt on tunnistatud kultuurimälestiseks.
Laekvere Põhikool

Laekvere Põhikool on põhikool Lääne-Viru maakonnas Vinni vallas Laekveres aadressil Kesk tänav 8. Kooli direktor on Arne Labe.
Kooli hoone on tunnistatud kultuurimälestiseks. Hoone ehitati 1930-1931.
Gertten

Gertten (baltisaksa traditsioonis Gerten) on Hattingenist pärit baltisaksa ja Rootsi aadlisuguvõsa.
Ajalugu.
XVI sajandi lõpus siirdus Berend von Gerten (maeti 1627) Hattingenist Liivimaale Tartusse, kus temast sai peagi raehärra ja bürgermeister. 
Tema järeltulijad aadeldati 1643., 1647., 1653. ja 1663. aastal Rootsi valitsejate poolt ning nad introdutseeriti 1668. aastal tituleerimata aadlisuguvõsana Rootsi rüütelkonda nr 749 all. 1818. aastal võeti nad ka Soome suurvürstkonna Soome rüütelkonda.
On My Mind

"On My Mind" on inglise muusikatrio Disciples esitatud laul, mis tehti Ühendkuningriigis kättesaadavaks 
allalaaditava muusikafailina 17. veebruaril 2017 Parlophone'i ja Warner Music Groupi poolt. 
"On My Mind" laulu muusikavideo avaldati YouTube'is 3. aprillil 2017.
Berend von Gerten

Berend von Gerten (ka Gertten ja Garten) (maetud 1. märtsil 1627 Tallinna) oli Tartu ja Tallinna bürgermeister ning Kärkna mõisnik.
Elulugu.
Tartu raehärra ja bürgermeister.
Ta oli pärit Hattingenist. XVI sajandi lõpul kolis ta Liivimaale Tartusse. 1591−1594 oli ta selle linna Suurgildi oldermann. 1594. aastaks oli temast saanud raehärra ja 1601. aastaks bürgermeister. 
Tallinna bürgermeister.
XVII sajandi algul asus ta elama Tallinna. 1601. või 1608. aastal võeti ta Tallinna kodanikuks. 1608. aastal valiti ta raadi ja 1609−1626 oli ta bürgermeister.
Surm.
Suri Tallinnas 1627. aastal ja maeti Tallinna Niguliste kirikusse.
Suguvõsa aadliseisus.
Rootsi kuninganna Kristiina tõstis tema järeltulijad 1643. aastal aadliseisusse ja kanti Rootsi rüütelkonna tituleerimata aadlisuguvõsana aadlimatriklisse nr 749 all rootsipärase nimekujuga von Gertten.
Kärkna mõis.
1602. aastal läänistas Södermanlandi hertsog Karl talle Tartu lähedal Kärkna mõisa, mis tollal oli tuntud Vanamõisana. 1626. aastal kinnitas tema valdusõigust kuningas Gustav II Adolf. Lisaks mõisale läänistati talle mitu ümberkaudset küla. Tema perekonnanime järgi on tulnud mõisa eestikeelne nimi.
Conrad von Gerten

Conrad von Gerten (ka Gertten) (suri 8. november 1670 Turu) oli sõjaväelane ja Kärkna mõisnik.
Elulugu.
Ta sündis Tartu ja Tallinna bürgermeistri Berend von Gerteni ja tema abikaasa Margaretha von Reesi noorema pojana. 1638. aastal immatrikuleeriti ta Tartu ülikooli. Pärast seda astus Rootsi sõjaväeteenistusse, kus ülendati peagi kapteniks. 1647. aastal sai ta koos oma vennaga aadlitiitli ja 1668. aastal introdutseeriti ta Rootsi rüütelkonda. 1659. aastal sai ta Savolaksi jalaväerügemendi ooberstleitnandiks. 
Ta päris oma isalt Kärkna mõisa, millest ta aga Rootsi-Vene sõja ajal 1658. aastal ilma jäi.
Berend Johann von Gerten

Berend Johann von Gerten (ka Bernt Johan von Gertten) (hukkus 14. juuli 1677 Skåne sõjas Landskrona lahingus) oli sõjaväelane ja Kärkna mõisnik.
Elulugu.
Ta sündis kindralmajor Berend von Gertteni (suri 1665) ja tema abikaasa Elisabeth Wachtmeisteri (suri 1691) pojana. Astus Rootsi sõjaväeteenistusse ja teenis aastatel 1650−1660 Riia garnisonis. Tõusis ooberstleitnandiks ning oli aastatel 1663−1667 Liivimaa rüütelkonna Liivimaa maanõunik.
Ta sai Rootsi-Vene sõja ajal kaotatud Kärkna mõisa tagasi Liivimaal ja selle omanikuna on teda nimetatud 1668. aastal. 1675. aastal pantis ta selle ära.
Väike-Lähtru kool

Väike-Lähtru kool oli kool Lääne maakonnas Lääne-Nigula vallas Väike-Lähtru külas. Kooli hoone ehitati 1889. Kool lõpetas tegevuse 1970. Kooli hoone on tunnistatud kultuurimälestiseks.
Pragi kool

Pragi kool oli algkool Põlvamaal Koiola külas (tänapäeval Pragi). Kool tegutses 1812-1972. Kooli hoone on säilinud ja seda kasutatakse elumajana.
Vana-Koiola kool

Vana-Koiola kool oli kool Põlvamaal Vana-Koiola külas. Kool tegutses aastatel 1926–2010. 
Kool on aja jooksul olnud nii algkool kui ka põhikool. Kooli hooned on säilinud tänapäevani. 
Kooli esimene direktor oli Henno Alfred.
Puhasväärtus

Puhasväärtus (ka isiklik puhasväärtus ja netoväärtus) näitab, kui palju vara jääb inimesele alles pärast kõigi tema võlgade tasumist. 
Üldjuhul on suure puhasväärtusega niisugune inimene, kes teenib palju, aga kulutab oma teenistusega võrreldes vähe. Teisiti öeldes – elab alla oma võimaluste.
Puhasväärtuse leidmine.
Puhasväärtuse arvutamisel võetakse varana arvesse finantsvara ehk lihtsamalt öeldes säästud (raha pangakontodel, väärtpaberid jms), kinnisvara ja muu ajas püsiva või kasvava väärtusega vara. 
Säästud (hoiused, investeerimis- ja pensionifondide osakud, aktsiad jms) võib puhasväärtuse arvutamisel arvesse võtta täies ulatuses, sest need on mõeldud selleks, et katta erakorralisi väljaminekuid või kompenseerida regulaarse sissetuleku vähenemist. Elu- ja pensionikindlustus on samuti sääst (erinevalt vara- ja õnnetusjuhtumikindlustusest) selles ulatuses, mida elukindlustusselts lepingu kohe lõpetamisel maksaks. Erinevad säästude liigid ei pruugi olla igal ajahetkel kohe kasutatavad.
Vallasvara – autot, kodumasinaid, riideid jms – ei ole üldjuhul õige puhasväärtuse hulka arvestada. 
Võlgade all pannakse kirja pangast (näiteks eluaseme ostuks või tarbimiseks), liisingufirmast, sõbralt, tuttavalt ühisrahastusplatvormi kaudu või kiirlaenufirmast võetud laenud, samuti kauplusest järelmaksu või krediitkaardiga ostes tekkinud võlad.
Põlva tütarlaste kihelkonnakool

Põlva tütarlaste kihelkonnakool oli tütarlastele mõeldud kihelkonnakool Põlvamaal Põlvas. Kool tegutses 1857-1865 ja 1872-1893. 
Kooli asutas David Donner.
Põlva õigeusu kihelkonnakool

Põlva õigeusu kihelkonnakooll oli õigeusu kihelkonnakool Põlva kihelkonnas. Kool asutati Kähri õigeusu kiriku juurde 1851.
Ōita staadion

Ōita staadion (jaapani 大分スポーツ公園総合競技場 "おおいたスポーツこうえんそうごうきょうぎじょう") on Jaapanis Ōitas asuv staadion.
Vega (laev, 2006)

Vega on Eesti vedurlaev. Laeva ehitas 2006 Poolas Gdanskis ettevõte Marine Projects LTD.
Vega (laev, 1976)

Vega on Eesti vedurlaev. Laeva ehitas 1976 Jaapanis Kobes ettevõte Kanagawa Dockyard Co.
Ants Kiilaspea

Ants Kiilaspea (10. august 1909 Sultsi küla, Aidu vald – 12. juuni 1974 Tallinn) oli eesti koorijuht ja muusikapedagoog.
Ta õppis aastatel 1928–1932 Tallinna konservatooriumis klarnetit Bernhard Luki juhendamisel ja kompositsiooni Artur Kapi juhendamisel. 1934. aastal lõpetas ta Tallinna Pedagoogiumi. 1950. aastal lõpetas ta Tallinna Riikliku Konservatooriumi koorijuhtimise eriala Tuudur Vettiku klassi.
1930. aastatel töötas koolides lauluõpetajana. Aastatel 1945–1960 töötas ta Tallinna Muusikakoolis, 1951–1957 Tallinna Riiklikus Konservatooriumis ja 1956–1974 Tallinna Pedagoogilises Instituudis koorijuhtimise õppejõuna. 1957. aastast oli ta TPedI koorijuhtimise kateedri juhataja, 1973. aastast professor. Tema õpilasi on Taavi Esko, Roland Laasmäe, Valve Lepik, Peeter Lokk, Uuno Taremaa, Harry Vilpart, Tiina Ergma.
1949. aastal asutas ta Jaan Tombi Nimelise Kultuuripalee segakoori (hiljem Segakoor Kaleva) ja oli selle koorijuht 1966. aastani.
Ta oli XIII (1950), XIV (1955) ja XVI üldlaulupeol (1965) segakooride üldjuht ning segakooride dirigent ka XVII üldlaulupeol (1969).
Ta on maetud Tallinna Metsakalmistule.
Spandau vangla

Spandau vangla oli Berliini kõige läänepoolsemas linnarajoonis Spandaus (Lääne-Berliin) tegutsenud vangla.
Spandau vangla ehitati 1876. aastal 134 kongiga Preisi sõjavanglaks. 1919. aastast hoiti seal vangistuses ka tsiviilvange. Tol ajal mahutas ehitis 600 vangi.
1946. aastal võtsid liitlased vangla üle. Hilisematel vangla tegutsemisaastatel toimus vangide järele valvamine rotatiooni korras ja selles olid esindatud nii Ameerika Ühendriikide, Suurbritannia,Nõukogude Liidu kui ka Prantsusmaa vanglatöötajad.
18. juulil 1947 paigutati Spandau vanglasse seitse Nürnbergi protsessides vangistusse mõistetud natsionaalsotsialistliku Saksamaa sõjaroimarit.
Spandau vangidele lubati harva külastajaid ja kirju, samuti piirati lugemist ja vangide omavahelist suhtlemist ka suhtlemist vangivalvuritega.
Vang nr 5.
Albert Speer, mõisteti vangi 20 aastaks. Vanglast vabastati Speer 30. septembril 1966. 20 aasta jooksul luges ta läbi rohkem kui 5000 raamatut. Lisaks tegi Speer oma mineviku, vanglasoleku ja mõtete kohta üleskirjutusi, millest sai 3000-leheküljeline ajalooallikas. Spandau vanglas olles kirjutas Speer tuhandeid kirju, tegi joonistusi, et olla nende abil ühenduses oma kuue lapsega.
Vang nr 7.
Rudolf Heß oli Saksamaa maa- ja õhuväe sõjaväelane, NSDAP asefüürer, Hitleri erasekretär ning Kolmanda Reichi poliitik ja Riigipäeva liige, kes mõisteti eluks ajaks vangi.
pisi|Rudolf Heß, vang nr 7, üks Spandau vangla eluaegsetest vangidest
Heß kirjutas Spandau vanglast oma naisele Ilse Heßile. Esimene Spandaust saadetud kiri kandis kuupäeva 3. august 1947 ning selles kirjeldas ta oma kongi ja aiapidamist vangla mullas, kus ta kasvatas tubakat ja tomateid.
1966. aastast oli Heß Spandaus ainuke vang. Teda valvati katkematult, ka pidevate haiglas viibimiste ajal.(Saxon 1987)
Saksamaa ja Lääne liitlased kaalusid Heßi vabastamist inimlikel kaalutlustel, kuid Nõukogude pool ei nõustunud sellega.
Talle edastatud ajalehti oli eelnevalt "tsenseeritud" nii, et natsionaalsotsialismi aega käsitletav oli välja rebitud. Heß olevat vangistuses lugenud ligi 7000 raamatut ja enne surma olnud vaimustunud televiisorist nähtud Steffi Grafi tennisemängust. Rudolf Heß lõpetas mõnede allikate kohaselt elu vanglas enesetapuga, olles end 17. augustil 1987 elektrikaabliga üles poonud.
Teiste allikate kohaselt ei sooritanud Heß enesetappu, vaid ta tapeti.
Vangla ülalpidamine.
Vangla kulud kattis Saksamaa Liitvabariik, ajaleheartikli kohaselt olid need 1970,–1983, aastani 20 miljonit Saksa marka.
Vangla lammutati 1987. aastal, rusud tõugati Põhjamerre ja selle asemele ehitati NAAFI ostukeskus.
Ljubov Poljakova

Ljubov Poljakova (sündinud 28. detsembril 1950) on vene rahvusest Eesti tantsujuht.
Aastatel 1976–1990 oli ta Narva tantsuansambli Noorus juhendaja.
Ta oli XIII (1985) ja XIV üldtantsupeol (1990) vene ja külalisrühmade üldjuht. XII üldtantsupeol (1981) oli ta vene rühmade üldjuhi assistent ja VI noorte laulu- ja tantsupeol vene rühmade juht.